ARISTOTELIS 
292 
Huius autem rei causam referunt in fabula, pro-* 
pterea quod in Lotidem diebus Latonam lupae facie 
tectam Iunonis metu ex Hyperboreis in Delum de¬ 
duxerint. At vero an id sit tempus ferendi necne, 
(alii Codcl. aut semper,) nondum etiam perspectum 
est; sed tantummodo sic fertur. Commentum vi¬ 
detur tamen ; quemadmodum et cum aiunt, semel 
3 tantum in vita lupos parere. Feles et ichneumones 
tot pariunt, quot canes; atque idem cibi genus est. 
Viuunt ad annos sex. Panthera (panther ) coecos 
item gignit, quemadmodum lupus. Nunquam 
plures quatuor parit. Lupi ceruarii (thoes) im¬ 
plentur coitu, vt canes: pariunt coeca duo aut tria 
aut quatuor numero. Quod ad eius speciem attinet, 
caudam versus porrigitur, sed humilior est. Cele¬ 
ritate quoque praestat, quanquam cruribus breui- 
bus: verum propterea quod agilis est, prosilire 
4 longe potest. [Vulgo et Scaligero XXXVI.] Sunt in 
Syria muli, (hemioni,) sic enim appellant, diuer- 
sum ab iis genus, qui ex coitu equi asinique pro¬ 
creantur; simili tamen facie; vt siluestres etiam 
asini ob quandam similitudinem cum domesticis 
appellati sunt. Et quemadmodum asini siluestres, 
ita hi muli praestant celeritate. Hoc in genere mu¬ 
lae vicissim ex se procreant: quod ex iis deprehen¬ 
sum est, qui venerunt in Phrygiam Pharnacis 
